               COMISIA EUROPEANĂ
            Bruxelles, 12.4.2019
            COM(2019) 181 final
            2019/0093(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Grupului de lucru privind indicațiile geografice instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului său de procedură

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Grupului de lucru privind indicațiile geografice instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în legătură cu adoptarea preconizată a regulamentului său de procedură („regulamentul de procedură”).

               2.Contextul propunerii

               2.1.Acordul de liber schimb UE-Republica Coreea

               Acordul de liber schimb dintre Uniunea Europeană și toate statele sale membre, pe de o parte, și Republica Coreea, pe de altă parte („acordul”) este primul acord comercial de nouă generație al Uniunii Europene, precum și primul acord încheiat cu o țară asiatică. Scopul acordului este de a stimula comerțul bilateral și creșterea economică atât în UE, cât și în Coreea.

               Acordul a fost semnat la 6 octombrie 2010 și a fost aplicat, în mod provizoriu, de la 1 iulie 2011
                  1
               .

               2.2.Grupul de lucru privind indicațiile geografice

               Articolul 15.3 din acord instituie grupuri de lucru sub auspiciile Comitetului pentru comerț, și anume Grupul de lucru privind indicațiile geografice [articolul 15.3 alineatul (1) litera (g), „Grupul de lucru privind IG”]. Acordul stabilește normele privind indicațiile geografice la articolele 10.18-10.26. Activitățile și funcționarea Grupului de lucru privind IG sunt reglementate prin articolul 10.25 din acord.

               În scopul articolului 10.25 din acord, modificările aduse acordului prin decizii ale Grupului de lucru privind IG sunt aprobate de către Comisie în numele Uniunii Europe
                  2
               .

               Grupul de lucru privind IG este forumul și organismul decizional care poate decide să modifice anexele 10-A și 10-B la acord. În temeiul articolului 10.25 alineatul (1), grupul de lucru poate face recomandări și poate adopta decizii prin consens.

               2.3.Actul avut în vedere de Grupul de lucru privind indicațiile geografice

               În conformitate cu Decizia nr. 1 a Comitetului pentru comerț UE-Coreea din 23 decembrie 2011 privind adoptarea regulamentului de procedură al Comitetului pentru comerț
                  3
               , în special articolul 15 alineatul (4) din anexă, fiecare comitet și grup de lucru specializat poate stabili propriul regulament de procedură, care se raportează Comitetului pentru comerț.

               La 30 mai 2018, în cadrul celei de a 6-a reuniuni a Grupului de lucru privind IG, Grupul de lucru privind IG a convenit asupra adoptării unei decizii privind regulamentul său de procedură („actul avut în vedere”).

               Scopul actului avut în vedere este de a reglementa funcționarea Grupului de lucru privind IG și de a stabili detalii, în special în ceea ce privește competența sa și procesul de luare a deciziilor.

               3.Poziția care urmează să fie adoptată în numele Uniunii

               Tratatele conferă Uniunii o competență exclusivă în ceea ce privește politica comercială comună, care include politica comercială autonomă a Uniunii, precum și încheierea de acorduri comerciale internaționale. Ținând cont că actul avut în vedere reprezintă o condiție prealabilă pentru funcționarea satisfăcătoare a Grupului de lucru privind IG și că contribuie, în consecință, la punerea în aplicare eficientă a Acordului de liber schimb UE-Republica Coreea, adoptarea actului avut în vedere corespunde obiectivelor politicii comerciale a Uniunii.

               4.Temei juridic

               4.1.Temei juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  4
               .

               4.1.2.Aplicarea în cazul în discuție

               Grupul de lucru privind IG este un organism creat printr-un acord, și anume Acordul de liber schimb UE-Republica Coreea.

               Actul pe care Grupul de lucru privind IG este invitat să îl adopte este un act cu efecte juridice. Actul avut în vedere va avea caracter obligatoriu în temeiul dreptului internațional, în conformitate cu articolul 10.25 din Acordul de liber schimb UE-Republica Coreea.

               Actul avut în vedere nu completează și nu schimbă cadrul instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea în cazul în discuție

               Obiectivul principal și conținutul actului avut în vedere se referă la politica comercială comună.

               Prin urmare, temeiul juridic material al deciziei propuse cuprinde următoarele dispoziții: articolul 207 din TFUE.

               4.3.Concluzie

               Temeiul juridic al deciziei propuse ar trebui să fie articolul 207, coroborat cu articolul 218 alineatul (9) din TFUE.

               5.Publicarea actului avut în vedere

               Nu se aplică.

               2019/0093 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Grupului de lucru privind indicațiile geografice instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului său de procedură

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte
                  5
                (denumit în continuare „acordul”) a fost încheiat de Uniune prin Decizia (UE) 2015/2169 a Consiliului
                  6
                și a intrat în vigoare la 13 decembrie 2015.

               (2)Articolul 15.3 alineatul (1) din acord instituie Grupul de lucru privind indicațiile geografice, sub auspiciile Comitetului pentru comerț instituit prin articolul 15.1 alineatul (1) din acord.

               (3)În temeiul articolului 15 alineatul (4) din regulamentul de procedură al Comitetului pentru comerț UE-Coreea, adoptat prin Decizia nr. 1 a Comitetului pentru comerț UE-Coreea din 23 decembrie 2011
                  7
               , fiecare grup de lucru își poate stabili propriul regulament de procedură, care se raportează Comitetului pentru comerț.

               (4)Ar trebui să se stabilească regulamentul de procedură al Grupului de lucru privind indicațiile geografice.

               (5)Este adecvat să se stabilească poziția care urmează să fie adoptată în numele Uniunii în cadrul Grupului de lucru privind indicațiile geografice în ceea ce privește regulamentul său de procedură, deoarece acest regulament va avea caracter obligatoriu pentru Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Grupului de lucru privind indicațiile geografice în ceea ce privește adoptarea regulamentului său de procedură se bazează pe proiectul de decizie a grupului de lucru respectiv, anexat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        Acord de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (JO L 127, 14.5.2011, p. 1-1426)

                     (2)

                        2011/265/UE: Decizia Consiliului din 16 septembrie 2010 privind semnarea, în numele Uniunii Europene, și aplicarea cu titlu provizoriu a Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (JO L 127, 14.5.2011, p. 1-1426).

                     (3)

                        JO L 58, 1.3.2013, p. 9.

                     (4)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (5)

                        JO L 127, 14.5.2011, p. 6.

                     (6)

                        Decizia (UE) 2015/2169 a Consiliului din 1 octombrie 2015 privind încheierea Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (JO L 307, 25.11.2015, p. 2).

                     (7)

                        Decizia nr. 1 a Comitetului pentru comerț UE-Coreea din 23 decembrie 2011 privind adoptarea regulamentului de procedură al Comitetului pentru comerț (JO L 58, 1.3.2013, p. 9).

    ---documentbreak---

               COMISIA EUROPEANĂ
            Bruxelles, 12.4.2019
            COM(2019) 181 final
            ANEXĂ
            la
            Propunerea de DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Grupului de lucru privind indicațiile geografice instituit prin Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte, în ceea ce privește adoptarea regulamentului său de procedură

               ANEXĂ

               DECIZIA NR. 1 A GRUPULUI DE LUCRU UE-COREEA PRIVIND INDICAȚIILE GEOGRAFICE

               din 30 mai 2018

               de adoptare a regulamentului său de procedură

               GRUPUL DE LUCRU UE-COREEA PRIVIND INDICAȚIILE GEOGRAFICE,

               având în vedere Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte
                  1
                (denumit în continuare „acordul”),

               având în vedere Decizia nr. 1 a Comitetului pentru comerț UE-Coreea din 23 decembrie 2011 privind adoptarea regulamentului de procedură al Comitetului pentru comerț
                  2
               , în special articolul 15 alineatul (4) din anexa la respectiva decizie,

               întrucât:

               (1)
                     În temeiul articolului 15 alineatul (4) din regulamentul de procedură al Comitetului pentru comerț UE-Coreea, adoptat prin Decizia nr. 1 a Comitetului pentru comerț UE-Coreea din 23 decembrie 2011, fiecare comitet și grup de lucru specializat poate stabili propriul regulament de procedură, care se raportează Comitetului pentru comerț.

               (2)
                     Ar trebui instituit regulamentul de procedură al Grupului de lucru privind indicațiile geografice,

               ADOPTĂ PREZENTA DECIZIE:

               Articolul 1

               Se adoptă regulamentul de procedură al Grupului de lucru privind indicațiile geografice, astfel cum este prevăzut în anexă.

               Articolul 2

               Prezenta decizie intră în vigoare la data adoptării.

               Adoptată la …,

               Pentru Grupul de lucru privind indicațiile geografice

                        Lider de echipă

                        Ministerul Comerțului, Industriei și Energiei din Republica Coreea

                        Copreședinte al Grupului de lucru privind indicațiile geografice

                        Șef de unitate

                        Direcția Generală Agricultură și Dezvoltare Rurală a Comisiei Europene

                        Copreședinte al Grupului de lucru privind indicațiile geografice

               ANEXĂ

               REGULAMENTUL DE PROCEDURĂ AL GRUPULUI DE LUCRU PRIVIND INDICAȚIILE GEOGRAFICE

               Articolul 1
               Componență și președinție

               (1)Grupul de lucru privind indicațiile geografice („grupul de lucru privind IG”), instituit în temeiul articolului 15.3 alineatul (1) litera (g) din Acordul de liber schimb dintre Uniunea Europeană și statele membre ale acesteia, pe de o parte, și Republica Coreea, pe de altă parte („acordul”) își exercită atribuțiile astfel cum se prevede la articolul 10.25 din acord.

               (2)Grupul de lucru privind IG este alcătuit, pe de o parte, din reprezentanți ai Republicii Coreea („Coreea”) și, pe de altă parte, din reprezentanți ai Uniunii Europene.

               (3)În temeiul articolului 15.3 alineatul (3) din acord, Grupul de lucru privind IG este coprezidat de reprezentanți ai Coreei și ai Uniunii Europene.

               (4)Fiecare copreședinte poate delega toate sau oricare dintre funcțiile de copreședinte unui adjunct desemnat, caz în care toate trimiterile la copreședinte de mai jos se aplică în mod egal adjunctului desemnat.

               (5)Fiecare copreședinte desemnează un punct de contact pentru toate aspectele legate de Grupul de lucru privind IG. Punctele de contact respective îndeplinesc în comun sarcinile de secretariat ale Grupului de lucru privind IG.

               Articolul 2
               Reuniuni

               În temeiul articolului 10.25 alineatul (2) din acord, locul reuniunii alternează între părți. Grupul de lucru privind IG se întrunește la o dată, într-un loc și într-un mod, inclusiv, dacă este cazul, prin videoconferință, stabilite de părți de comun acord, dar nu mai târziu de 90 de zile de la formularea cererii de oricare dintre părți.

               Articolul 3
               Corespondența

               (1)Corespondența către președinții Grupului de lucru privind IG este transmisă punctelor de contact pentru a fi difuzată membrilor grupului de lucru.

               (2)Corespondența poate fi realizată prin orice mijloc scris, inclusiv prin poștă electronică.

               (3)În temeiul articolului 15 din regulamentul de procedură al Comitetului pentru comerț, acesta din urmă este informat cu privire la punctele de contact desemnate de Grupul de lucru privind IG. Toată corespondența, toate documentele și comunicările, inclusiv schimbul de e-mailuri între punctele de contact ale Grupului de lucru privind IG, cu privire la punerea în aplicare a acordului se transmit simultan Secretariatului Comitetului pentru comerț, Delegației Uniunii Europene în Republica Coreea și Misiunii Republicii Coreea pe lângă Uniunea Europeană.

               Articolul 4
               Ordinea de zi pentru reuniuni

               (1)Punctele de contact întocmesc o ordine de zi provizorie înainte de fiecare reuniune. Aceasta este transmisă, împreună cu documentele relevante, membrilor Grupului de lucru privind IG, inclusiv copreședinților Grupului de lucru privind IG, cel târziu cu șapte zile înainte de reuniune. Ordinea de zi provizorie poate include orice element care intră sub incidența articolului 10.25 din acord.

               (2)Oricare dintre părți poate solicita ca elementele menționate la articolul 10.25 din acord să fie incluse pe ordinea de zi provizorie cu cel puțin 14 zile înainte de reuniune. Elementele respective sunt incluse pe ordinea de zi provizorie.

               (3)O ultimă versiune a ordinii de zi provizorii este transmisă copreședinților cu cel puțin cinci zile înainte de reuniune.

               (4)Copreședinții adoptă în mod unanim ordinea de zi la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi dacă ambii copreședinți convin în acest sens.

               Articolul 5
               Cereri de modificare a anexei 10-A sau 10-B la acord

               (1)Oricare dintre părți poate solicita adăugarea sau eliminarea indicațiilor geografice individuale din anexele 10-A sau 10-B la acord, printr-o scrisoare semnată de copreședintele părții în cauză.

               (2)În temeiul articolului 10.25 alineatele (1) și (3) din acord, Grupul de lucru privind IG poate decide prin consens să modifice anexele 10-A și 10-B pentru a adăuga indicații geografice individuale ale Uniunii Europene sau ale Coreei după finalizarea procedurii relevante menționate în acord. Grupul de lucru privind IG poate decide, de asemenea, prin consens, să recomande adăugarea sau eliminarea indicațiilor geografice pentru luarea unei decizii finale în cadrul Comitetului pentru comerț, în conformitate cu articolul 10.21 alineatul (4), cu articolul 10.24 și cu articolul 10.25.

               (3)În temeiul articolului 15.3 alineatul (5), Comitetul pentru comerț poate să își asume sarcina atribuită unui grup de lucru și poate decide să modifice anexele 10-A și 10-B menționate mai sus. În plus, în temeiul articolului 15.5 alineatul (2), Comitetul pentru comerț poate decide să modifice anexele 10-A și 10-B, iar părțile pot adopta decizia în funcție de cerințele și procedurile lor juridice aplicabile.

               (4)Atunci când decid să modifice anexele 10-A și 10-B, părțile depun eforturi pentru a ține seama în mod corespunzător de interesele respective ale ambelor părți în ceea ce privește indicațiile geografice.

               Articolul 6
               Decizii și recomandări

               (1)Grupul de lucru privind IG adoptă recomandări și decizii prin consens, astfel cum se prevede la articolul 10.25 din acord.

               (2)Recomandările Grupului de lucru privind IG în sensul articolului 10.25 din acord se adresează părților și sunt semnate de copreședinți.

               (3)Deciziile Grupului de lucru privind IG în sensul articolului 10.25 din acord sunt semnate de copreședinți. Fiecare decizie prevede data intrării sale în vigoare.

               (4)Deciziile și recomandările adoptate de Grupul de lucru privind IG includ un număr de serie, data adoptării și o descriere a obiectului acestora.

               Articolul 7
               Procedura scrisă

               (1)O recomandare sau o decizie a Grupului de lucru privind IG poate fi adoptată prin procedură scrisă, în cazul în care cele două părți sunt de acord. Procedura scrisă constă într-un schimb de note între copreședinții Grupului de lucru privind IG.

               (2)Copreședintele părții care propune utilizarea procedurii scrise prezintă proiectul de recomandare sau de decizie copreședintelui celeilalte părți, iar acesta oferă un răspuns, indicând dacă acceptă sau nu acceptă proiectul de recomandare sau de decizie. Copreședintele celeilalte părți poate, de asemenea, să propună modificări sau să solicite mai mult timp de reflecție. Dacă se ajunge la un acord cu privire la proiect, el se adoptă în conformitate cu articolul 6.

               Articolul 8
               Procesul-verbal

               (1)Proiectul de proces-verbal al fiecărei reuniuni este redactat de către punctele de contact în termen de 21 de zile de la reuniune. Proiectul de proces-verbal indică recomandările și deciziile adoptate și menționează orice alte concluzii formulate.

               (2)Procesul-verbal se aprobă în scris de ambele părți în termen de 28 de zile de la data reuniunii sau până la orice altă dată convenită de părți. După aprobare, două exemplare originale sunt semnate de copreședinți. Fiecare copreședinte păstrează un exemplar original al procesului-verbal.

               Articolul 9
               Rapoarte

               Grupul de lucru privind IG raportează Comitetului pentru comerț cu privire la activitățile sale în cadrul fiecărei reuniuni ordinare a Comitetului pentru comerț, astfel cum se prevede la articolul 15.3 alineatul (4) din acord.

               Articolul 10
               Cheltuieli

               (1)Fiecare parte suportă cheltuielile aferente participării sale la reuniunile Grupului de lucru privind IG.

               (2)Cheltuielile legate de organizarea reuniunilor și reproducerea documentelor sunt suportate de partea care organizează reuniunea.

               Articolul 11
               Publicitate și confidențialitate

               (1)Cu excepția cazului în care copreședinții decid altfel, reuniunile Grupului de lucru privind IG nu sunt publice.

               (2)Atunci când o parte transmite Grupului de lucru privind IG informații considerate confidențiale în temeiul legilor și reglementărilor sale, cealaltă parte tratează aceste informații ca fiind confidențiale, astfel cum se prevede la articolul 15.1 alineatul (7) din acord.

               (3)Fiecare parte poate decide în legătură cu publicarea, în propria sa publicație oficială, a deciziilor și recomandărilor Grupului de lucru privind IG.

                     (1)

                        JO L 127, 14.5.2011, p. 6.

                     (2)

                        JO L 58, 1.3.2013, p. 9.


               COMISIA EUROPEANĂ
            Bruxelles, 7.6.2019
            COM(2019) 265 final
            2019/0128(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 12.02.01 - Servicii financiare)
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Pentru a asigura securitatea juridică și omogenitatea necesare pieței interne, Comitetul mixt al SEE trebuie să încorporeze în Acordul privind SEE toată legislația relevantă a UE cât mai curând posibil după adoptarea acesteia și, de asemenea, să le permită statelor AELS care fac parte din SEE să participe la acțiunile sau la programele UE cu relevanță pentru SEE.

                  Proiectul de decizie a Comitetului mixt al SEE (atașat la propunerea de decizie a Consiliului) vizează modificarea Protocolului 31 la Acordul privind SEE referitor la cooperarea în domenii specifice în afara celor patru libertăți. Acest lucru este necesar pentru a le permite statelor AELS care fac parte din SEE să participe la programele și acțiunile Uniunii finanțate de la liniile bugetare europene. În cazul de față, scopul prezentei modificări este de a le permite statelor AELS care fac parte din SEE (Norvegia, Islanda și Liechtenstein) să participe la acțiunile Uniunii legate de linia bugetară 12 02 01: „Realizarea și dezvoltarea pieței unice pentru servicii financiare”, înscrisă în Bugetul general al Uniunii Europene pentru exercițiul financiar 2019.

               •Coerența cu dispozițiile existente în domeniul de politică vizat

                  Proiectul atașat de decizie a Comitetului mixt este pe deplin consecvent cu obiectivul Acordului privind SEE de a promova consolidarea continuă și echilibrată a relațiilor comerciale și economice dintre părțile contractante în condiții concurențiale egale și cu respectarea acelorași norme, în scopul creării unui spațiu economic european omogen.

               •Coerența cu alte politici ale Uniunii

                  Decizia Comitetului mixt este, de asemenea, consecventă cu alte politici ale Uniunii, în special prin obiectivul său de a proteja omogenitatea pieței interne a UE.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic de fond al prezentei propuneri a Consiliului este articolul 114 din Tratatul privind funcționarea Uniunii Europene, coroborat cu articolul 218 alineatul (9).

               Temeiul juridic procedural este articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE
                  1
               , care prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

               Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod satisfăcător de statele membre și, datorită efectelor acțiunii preconizate, poate fi realizat mai bine la nivelul Uniunii.

               •Proporționalitatea

                  În conformitate cu principiul proporționalității, propunerea nu depășește ceea ce este necesar în vederea atingerii obiectivului său, și anume asigurarea omogenității pieței interne.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest sens, acesta ia decizii în cazurile prevăzute în acordul menționat anterior.

               4.IMPLICAȚIILE BUGETARE

                  Statele AELS care fac parte din SEE contribuie financiar la bugetul Uniunii, linia bugetară 12 02 01: „Realizarea și dezvoltarea pieței unice pentru servicii financiare”. Suma exactă va fi stabilită în conformitate cu dispozițiile Acordului privind SEE, după adoptarea prezentului proiect de decizie a Consiliului.

               5.ALTE ELEMENTE

               În conformitate cu politica bugetară a UE, participarea la o activitate a UE nu poate avea loc decât după achitarea contribuției financiare corespunzătoare. Cu toate acestea, conform Protocolului 32 la Acordul privind SEE, contribuția financiară anuală a statelor AELS care fac parte din SEE este plătită în fiecare an până la data de 31 august, în urma unei solicitări de fonduri din partea UE, care este lansată de Comisia Europeană și transmisă statelor AELS care fac parte din SEE până la data de 15 august.

               Prin urmare, pentru a acoperi perioada cuprinsă între ianuarie și august, proiectul de decizie a Comitetului mixt se aplică retroactiv, începând cu luna ianuarie. În acest mod se asigură continuitatea cooperării de-a lungul întregului an calendaristic, astfel cum se prevede în Acordul privind SEE.

                  Retroactivitatea nu aduce atingere drepturilor și obligațiilor persoanelor vizate și respectă principiul încrederii legitime.

               2019/0128 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți

                  (Linia bugetară 12.02.01 - Servicii financiare)

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  2
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European
                  3
                („Acordul privind SEE”) a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide să modifice, printre altele, Protocolul 31 la Acordul privind SEE.

               (3)Protocolul 31 la Acordul privind SEE conține dispoziții referitoare la cooperarea în domenii specifice în afara celor patru libertăți.

               (4)Este oportun să se continue cooperarea dintre părțile contractante la Acordul privind SEE în cadrul acțiunilor Uniunii finanțate din Bugetul general al Uniunii Europene care se referă la serviciile financiare.

               (5)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată continua după 1 ianuarie 2018.

               (6)Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE cu privire la propunerea de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)

                        JO L 305, 30.11.1994, p. 6-8.

                     (2)

                        JO L 305, 30.11.1994, p. 6.

                     (3)

                        JO L 1, 3.1.1994, p. 3.

    ---documentbreak---

               COMISIA EUROPEANĂ
            Bruxelles, 7.6.2019
            COM(2019) 265 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE cu privire la o modificare a Protocolului 31 la Acordul privind SEE referitor la cooperarea în domenii specifice în afara celor patru libertăți (Linia bugetară 12.02.01 - Servicii financiare)

               ANEXĂ

               DECIZIA NR. […] A COMITETULUI MIXT AL SEE

               din[…]

               de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Este oportun să se continue cooperarea dintre părțile contractante la Acordul privind SEE cu privire la acțiunile Uniunii finanțate din bugetul general al Uniunii care se referă la realizarea și dezvoltarea pieței unice pentru servicii financiare.

               (2)Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată avea loc începând din 1 ianuarie 2019,

               ADOPTĂ PREZENTA DECIZIE:

               Articolul 1

               În Protocolul 31 la Acordul privind SEE, la articolul 7 alineatul (11), cuvintele „și 2018” se înlocuiesc cu cuvintele „, 2018 și 2019”.

               Articolul 2

               Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE*.

                  1Se aplică de la 1 ianuarie 2019.

               Articolul 3

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, .

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)
                  *
                        [Nu au fost semnalate obligații constituționale.] [Au fost semnalate obligații constituționale.]